ગરુડનું વજન સાડા છ કિલોગ્રામ થી સાત કિલોગ્રામ જેટલું હોય છે. જંગલના ગરુડ અને અન્યત્ર રહેતા ગરુડની જીવનશૈલીમાં ફરક હોય છે. માદા ગરુડનું કદ નર ગરુડના કદ કરતાં મોટું હોય છે. ગરુડનો માળો આઈરીસ(eyries) કહેવાય છે. તે સાંઠીકડાનો બનેલો હોય છે. આ માળો આપણે જોઈ ન શકીએ એટલે ઊંચે એટલે કે ૫૦ થી ૧૫૦ ફૂટ ઊચા વૃક્ષો ઉપર જ હોય છે. એ જાણીને નવાઈ લાગે કે શિકારી પક્ષી હોવા છતાં તે સ્વભાવે સૌમ્ય અને કરુણાસભર હોય છે. તેનામાં સંવેદનશીલતા અને શક્તિનો અનેરો સમન્વય જોવા મળે છે. તે શક્ય હોય ત્યાં સુધી મૃત શિકાર પહેલા શોધે છે અને તે ન મળે તો જ જીવિત પ્રાણી પર દૃષ્ટિ દોડાવે છે. દયા કાંઈ આંધળો પ્રેમ નથી, તેમાં પ્રેમ અને ન્યાયનું સુંદર સંયોજન છે.